RBF มั่นใจกำไรเด่น!
RBF เป็นผู้นำธุรกิจการผลิตและจำหน่ายวัตถุที่ใช้เป็นส่วนผสมในอาหาร (Food Ingredients) ในไทย โดยผลิตตามคำสั่งซื้อของลูกค้า และภายใต้ตราสินค้าของบริษัท
RBF เป็นผู้นำธุรกิจการผลิตและจำหน่ายวัตถุที่ใช้เป็นส่วนผสมในอาหาร (Food Ingredients) ในไทย โดยผลิตตามคำสั่งซื้อของลูกค้า และภายใต้ตราสินค้าของบริษัท
8 ม.ค. 2564

คุณค่าบริษัท
บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF เป็นผู้นำธุรกิจการผลิตและจำหน่ายวัตถุที่ใช้เป็นส่วนผสมในอาหาร (Food Ingredients) ในไทย โดยผลิตตามคำสั่งซื้อของลูกค้า และภายใต้ตราสินค้าของบริษัท เช่น อังเคิลบาร์นส์, เบสท์ โอเดอร์ และ super-find เป็นต้น
สิ่งสำคัญบริษัทมีทีมวิจัยและพัฒนา (RBF) เป็นของตนเอง จึงสามารถคิดค้นสูตรใหม่ ๆ เพื่อเพิ่มมูลค่าให้กับแบรนด์ของลูกค้าได้อย่างต่อเนื่อง มองเป็นจุดแข็งที่ทางบริษัทมีอยู่
ด้วยทางธุรกิจที่มั่นคงแข็งแกร่ง ทำให้ทางนักวิเคราะห์ บล.ดีบีเอส วิคเคอร์ส คาดการณ์ว่ากำไรสุทธิไตรมาส 4/2563 จะเติบโตแข็งแกร่งจากงวดเดียวกันของปีก่อน ซึ่งได้รับอานิสงส์จากปัจจัยฤดูกาลและมาตรการกระตุ้นการจับจ่ายใช้สอยของรัฐบาล “คนละครึ่งเฟส 1 และชิมช้อปใช้” เป็นผลดีกับธุรกิจ F&amp;F และ Food Coating
ขณะที่โรงงานเกล็ดขนมปังที่เริ่มดำเนินงานตั้งแต่ไตรมาส 1/2563 ก็ไปได้ดีและเป็นปัจจัยหนึ่งที่ทำให้มีการเติบโตจากงวดเดียวกันของปีก่อน
ด้านการบริหารต้นทุนและค่าใช้จ่ายก็ดีขึ้น มี Economy of scale มากขึ้น โดยเฉพาะโรงงานอินโดนีเซียที่ใช้กำลังการผลิตเพิ่มสู่ระดับ 70% แล้ว อัตรากำไรขั้นต้นคาดว่าจะอยู่ระดับสูงที่ 40-41%
ดังนั้นมีการประเมินต่อกำไรสุทธิปี 2563 ไว้ที่ 544 ล้านบาท เติบโต 28% จากงวดเดียวกันของปีก่อน รวมถึงแนวโน้มกำไรสุทธิปี 2564 ไว้ที่ 631 ล้านบาท ขยายตัวเพิ่มขึ้น 14% จากงวดเดียวกันของปีก่อน
นอกจากนี้ เมื่อวิเคราะห์ฐานะทางการเงินเพื่อเป็นตัวแปรในการตัดสินใจต่อการลงทุน พบว่าฐานะทางการเงินของบริษัทมีความแข็งแกร่ง เพราะบริษัทมีสินทรัพย์หมุนเวียนมากถึง 2,622.68 ล้านบาท เมื่อนำมาเทียบกับหนี้สินหมุนเวียนเพียง 422.98 ล้านบาท ได้ค่า CURRENT RATIO อยู่ที่ระดับ 6.20 เท่า ถือว่าสภาพคล่องทางการเงินของบริษัทยังมีพอสมควรในการขยายกิจการ
ส่วนหนี้สินของบริษัทไม่มีอะไรที่น่าเป็นห่วง เพราะบริษัทมีหนี้สินรวมแค่ 780.84 ล้านบาท เมื่อนำมาเทียบกับส่วนของผู้ถือหุ้นมากถึง 3,973.65 ล้านบาท ได้ค่า D/E อยู่ที่ระดับ 0.19 เท่า ถือว่าปัญหาหนี้สินทางบริษัทยังไม่มีมารบกวน
ประกอบกับ ฐานะการเงินแข็งแกร่งเป็นเงินสดสุทธิ มี ROE ที่ 14-15% คาดการณ์ Dividend ปี 2564 ไว้ประมาณ 3% แนะนำ “ซื้อ” ให้ราคาพื้นฐาน 10.20 บาท
…
ผู้ถือหุ้นรายใหญ่
รายชื่อกรรมการ